經數: 一七○四

經名: 金剛般若波羅蜜經略疏卷上

頁數: 二四一

上              欄

我皆令入無餘涅槃而滅度之  二第一文. 無

餘涅槃者. 卽無分別餘也. 卽性淨涅槃也. 若

約一乘. 卽三世常涅槃. 亦三世常覺. 若約三

乘. 卽一世智得三世常涅槃. 及應化二身是

有餘. 法身是無餘. 又報身在煩惱滅. 是有餘.

惑斷報身滅. 是無餘. 若約小乘. 唯約報身是

無無餘. 煩惱先滅是有餘. 於此一義之中. 約

智數斷惑. 諸宗不同. 與分別相應. 不滅心見.

有此差別也. 下可準. 今此經宗. 唯揀小乘. 義

局大乘及一乘義也

如是滅度無量無邊衆生實無衆生得滅度者

第三常文

何以故須菩提若菩薩有衆生相卽非菩薩何

以故非須菩提若菩薩起衆生相人相壽者相

則不名菩薩   就第四不[&FFFF]#倒文有其四句.

初何以故. 責生同無不度所由. 第二答文. 顯

知者是正. 三復重責. 若不知無衆生之者. 卽

不順法相. 顯不知者失. 第四答意. 順此可

知

復次須菩提菩薩不住於事行於布施無所住

行於布施不住色布施不住聲香味觸法布施

第二廣上如是住有二. 一由法性無住. 絶

於自他相想. 平等究竟. 二由自性體寂. 絶於

爲非故. 於文間亦有兩句. 一對於事顯知住

法卽假塵境. 二不住色下. 約實塵以顯住義

須菩提菩薩應如是布施不住於相想  第三

廣上如是修行文有三句. 所以可知. 問不住

相想. 二義何別. 答所知分齊. 不依分別住.

名不住相. 能知之心. 不依分別取. 名不住想.

中              欄

餘可準之

何以故若菩薩不住相布施其福德聚不可思

量  第四廣上降伏其心文卽用不住於事已

下所離分別取心不生. 卽名降伏. 問何故及

修行等. 偏約檀度明之. 答檀是菩薩起行之

初首. 若此一淨餘度易明. 又檀度之中. 得攝

於六. 故天親論云. 檀度攝於六. 資生無畏法.

此中一二三. 名爲修行住. 廣解如論. 爲此義

故也. 就第二德用文中. 大分有四. 初於意云

何東方虛空可思量不等. 明三種般若德用

分量. 二須菩提可以相成就下. 明德用離相.

三須菩提白佛言世尊已下. 顯三種般若德

用功能. 四須菩提是諸菩薩生如是無量福

德聚已下. 顯三種般若甚深. 問云何得知此

文等中有三種般若. 爲論解云. 檀等是法性

所彰. 又從法異流. 卽知是實相般若. 檀度等

中有修得無分別智. 卽是觀照般若. 爲下文

菩薩菩薩論主解云. 初菩薩者是聖菩薩. 第

二菩薩者. 是凡夫菩薩. 卽知凡夫菩薩中有

其兩義. 一凡夫菩薩與聖爲詮. 卽是敎智. 第

二凡夫菩薩由未證法身. 但依敎生智. 利生

受記. 亦依敎智. 故是文字般若. 此之三相. 無

二無別. 自性離故. 言實性者. 性本空寂. 有佛

無佛. 體相常住. 不遷不變. 無作無起. 不來不

去. 不動不轉. 但因緣有. 猶若虛空故經云三

界虛妄. 唯一心作. 十二因緣. 是皆一心. 無有

作者. 無有知者. 一切諸法隨心轉故. 是以卽

斯而言. 雖復剋勤備修. 積德雲興而無增. 息

累塵境. 色冥至寂而無減. 然依本來無始世

下              欄

界熏修對治因緣行故. 說離煩惱妄想. 深心

淸淨轉勝. 聖若現前. 無爲緣集. 菩提涅槃. 妙

果圓極. 功顯於此. 故經言. 觀一切法. 不生不

滅. 因緣而有. 順如能善達斯趣者. 生死塵累

不待遣而自亡. 涅槃眞證不假飾而圓備. 功

顯自本. 無有作者. 惑非我除. 武非我瑩. 德窮

常樂. 不遷不變. 觀照文字. 義亦同然. 何以

故. 無二無別故. 此可思準之

須菩提於汝意云何東方虛空可思量不須菩

提言不也世尊佛言如是須菩提南西北方四

維上下虛空可思量不須菩提言不也世尊佛

言如是如是須菩提菩薩無住相布施福德聚

亦復如是不可思量佛復告須菩提菩薩但應

如是行於布施  就初分量文中. 大分有二.

初喩. 次合. 喩文展轉有四句可知. 合文有三

句可知. 問此法以何義相. 合前虛空. 答此

擧三種般若無分別故. 取相不及. 以爲分齊.

合前虛空也

須菩提於意云何可以相成就見如來不須菩

提言不也世尊不可以相成就得見如來何以

故如來所說相卽非相佛告須菩提凡所有相

分是妄語若見諸相非相則非妄語如是諸相

非相則見如來  第二德用離相文中有七

句. 初審定可否. 二答成離相. 三何以故下. 責

離相所由. 四述眞法體. 五顯相是妄. 六□妄

成眞. 七印成大順. 令離妄相者. 謂生住滅攝

一切法盡. 論解如此. 問何故此義約佛明之.

答此擧果德淨義顯初信心是便. 又因中障

習未盡. 顯離相難彰故也

經數: 一七○四

經名: 金剛般若波羅蜜經略疏卷上

頁數: 二四二

上              欄

須菩提白佛言世尊頗有衆生於未來世末世

得聞如是修多羅章句生實相不佛告須菩提

[&FFFF]#作是說頗有衆生於未來世末世得聞如是

修多羅章句生實相不佛復告須菩提有未來

世末世有菩薩摩訶薩法欲滅時有持戒修福

德智慧者於此修多羅章句能生信心以此爲

實佛復告須菩提當知彼菩薩摩訶薩非於一

佛二佛三四五佛所修行供養非於一佛二佛

三四五佛所而種善根佛復告須菩提已於無

量百千萬諸佛所修行供養無量百千萬諸佛

所種諸善根聞是修多羅乃至一念能生淨信

須菩提如來悉知是諸衆生如來悉見是諸衆

生 就第三德用勝能文中. 大分有五. 第一

疑問. 第二佛呵而不受. 三佛復告須菩提有

已下. 述其正德. 四佛復告須菩提已下. [&FFFF]#其

勝德. 五須菩提如來悉知已下. 顯用成就. 第

三文中有二句. 一略二廣可知. 第四文中有

五句可知. 今言淨信者. 信心有三種. 一者直

心. 正念眞如法界故. 二者深心. 樂集一切諸

善行故. 三者大悲心. 欲拔一切衆生苦故. 眞

如信者. 成通三昧. 不住見相. 不住得相. 乃至

出定. 亦無懈慢. 所有煩惱. □覺微薄也. 餘義

可知. 第五文中如來悉知者. 在於比觀之內.

與知識力相應. 非謂有其別佛爲能知者. 如

來悉知者. 在證知心中. 現知識力智相也. 問

何故上文已來數言如來之名. 及告須菩提

卽言佛者何也. 答如告須菩提. 卽顯佛是化

主. 得覺勝法故. 若立義中言如來者. 欲顯理

事等法. 無不是如. 皆從實道現成如相. 故作

中              欄

此說也. 就大段第四文顯法深內有三. 一擧

德用之體. 二何以故下. 釋成深相. 三須菩提

若是菩薩有法相下. 顯比觀德用分齊

須菩提是諸菩薩生如是無量福德聚取如是

無量福德  初言生如是無量福德聚取如是

無量福德者. 如是無量深福德聚. 一者因深.

檀等無分別故. 二者果深. 如來等離相故

何以故須菩提是諸菩薩無復我相衆生相人

相壽者相須菩提是諸菩薩無法相亦非無法

相無相亦非無相何以故須菩提是諸菩薩若

取法相則爲著我人衆生壽者  就第二文中

有四句. 一何以故. 責離相所由. 二答成離相

義. 所言離相者有八重. 一我相. 二衆生相. 三

人相. 四壽者相. 此四有二義. 若約正使. 卽是

聲聞障. 此中二障. □通我及我所. 若約習氣.

則是菩薩障. 若至下文. 亦有同異. 應可準之.

第五是有法相. 六無法相. 七有相. 八無相. 此

四□是菩薩障. 此義云何. 解心初起. 見有法

相爲所軌則. 應分別妄. 爲離此相. 故言無法

相也. 學者不了. 卽謂無法以爲所軌. 論云. 呵

此爲空說. 爲離此妄故. 彼惡世時. 菩薩具足

持戒智慧故. 能生信心. 名不空說. 故文言亦

非無法相也. 學者不了. 謂離所見有無法相.

別有波羅蜜以爲實相. 爲離此妄謂. 故言無

相也. 學者不了. 卽謂離有無相外. 無有實相.

爲離此見. 故文言亦非無相也. 三何以故須

菩提下重責離八相所由. 四是諸菩薩下. 答

須離所以

須菩提若是菩薩有法相卽著我相人相衆生

相壽者相何以故須菩提不應取法非不取法

下              欄

以是義故如來常說筏喩法門是法應捨非捨

法故  就第三文中有五句. 初總明離妄方

便. 二何以故. 責成方便離相所由. 第三一句.

顯相二儀得成方便. 第四一句. 擧喩以肉. 第

五一句. 述成方便法也. 凡論筏喩. 有兩義取

捨. 初依筏時取. 二至岸離筏故捨. 第二依筏

未顯用故捨. 若至彼岸用彰顯故取. 法合卽

以此準之也. 上來文中我相等四種者. 一者

我相. 見五陰差別. 一一陰中妄取是我. 衆生

相者. 見身相續不斷相也. 命相者. 一報命根

不斷住故. 亦云人相. 壽者相者. 命根斷滅復

生. 受六道故也. 就第二釋餘疑中. 大分有

四. 第一正釋餘疑. 第二須菩提於意云何須

陀洹已下. 泯相入實. 第三佛言須菩提如□

河中已下. 校量其德. 第四復次須菩提隨所

有處已下. 顯德殊勝. 就初文中. 大分有二. 初

正釋餘疑. 二須菩提於意云何已下. 校量會

除前疑功德

復次佛告慧命須菩提須菩提於意云何如來

得阿□多羅三□三菩提耶如來有所說法耶

須菩提言如我解佛所說義無有定法如來得

阿□多羅三□三菩提亦無有定法如來可說

何以故如來所說法皆不可取不可說非法非

非法何以故一切聖人皆以無爲法得名  就

初文中. 大分有五. 初總告須菩提審定其相

有二可知. 二須菩提言已下. 答顯其義有二

可知. 三何以故已下. 問答現實有二可知. 四

非法非非法已下. 正顯其相. 五何以故已下

以法成人. 幷去疑情. 有二可知. 文中所言非

經數: 一七○四

經名: 金剛般若波羅蜜經略疏卷上

頁數: 二四三

上              欄

法非非法者. 依眞如義說. 非法者. 一切法無

體相故. 非非法者. 彼眞如無我相實有故. 所

以文中無有定法如來可說者. 但有說卽能

詮故. 故論云. 應化非眞佛. 亦非說法者. 說

法不二取. 無說離言相. 此偈顯化身不證阿

□菩提. 文言無有定法者. 據化身爲語. 說法

不可取者. 卽依眞如爲言. 文中所以道一切

聖人皆以無爲法爲名. 非獨佛者. 欲顯一切

皆有如令淸淨故也

須菩提於意云何若滿三千大千世界七寶以

用布施須菩提於意云何是善男子善女人所

得福德寧爲多不須菩提言甚多婆伽婆甚多

修伽陀彼善男子善女人得福甚多何以故世

尊是福德聚卽非福德聚是故如來說福德聚

福德聚  就第二校量除疑德內有二. 初約

其義顯德無量. 幷會初疑. 二佛言須菩提若

善男子善女人已下. 顯其敎勝功德無量. 卽

會前第二疑. 法雖不可取不可說. 而德不空

故. 故論云. 受持法及說. 不空於福德. 福不趣

菩提. 二能趣菩提. 此偈演何義. 受持及演說.

二能趣菩提. 少一卽不成. 文言福德聚者. 有

二種聚. 一者積聚義. 卽自分德. 二者進趣義.

則他分德. 積聚之義是自分故. 不能獨得菩

提. 云何福德聚. 第二進趣義. 攝前積聚能至

大菩提故. 文云如來說福德聚福德聚. 初福

德聚. 是積聚福德聚. 次福德聚. 是進趣福德

聚. 初云世尊是福德聚者. 卽單一福德聚. 就

初文中有二. 初擧布施事校量. 文有三可知.

二彼善男子善女人已下. 正校量顯勝. 此文

中              欄

有四可知. 文云得福甚多者. 具二福德聚. 故

甚多也. 文云何以故者. 責須具足所以也. 問

此中明解. 何故擧行顯德. 答欲令解行故. 而

又擧行. 令人解行

佛言須菩提若善男子善女人以滿三千大千

世界七寶持用布施若復有人於此經中受持

乃至四句偈等爲他人說其福勝彼無量不可

數何以故須菩提一切諸佛阿□多羅三□三

菩提法皆從此經出一切諸佛如來皆從此經

生須菩提所謂佛法佛法者卽非佛法是名佛

法  就第二顯敎功德中. 大分有四. 初略擧

施事. 卽爲能校量. 二若復有人於此經中已

下. 正明校量. 此文有二可知. 三何以故已下.

除疑顯德. 此文有四可知. 四須菩提所謂佛

法已下. 述成其義. 文言皆從此經出者. 法身

菩提出在此經. 此敎卽爲了因. 報身菩提及

化菩提. 此敎爲生因. 故言皆從此經出. 文言

所謂佛法者. 述正佛法. 分別不得. 故云非佛

法. 非彼餘人分別之佛法. 唯獨諸佛法. 第一

不共義. 以與第一法爲因. 故福德多不可校

量也. 就大段第二泯相入實中. 大分有二. 初

泯小乘行位以從實法. 二佛告須菩提於意

云何如來昔在已下. 會大乘行位以從實法.

就初文中有二. 初會其小位. 二以須菩提實

無所行已下. 會其行相以顯實

須菩提於意云何須陀洹能作是念我得須陀

洹果不須菩提言不也世尊何以故實無有法

名須陀洹不入色聲香味觸法是名須陀洹佛

言須菩提於意云何斯陀含能作是念我得斯

下               欄

陀含果不須菩提言不也世尊何以故實無有

法名斯陀含是名斯陀含須菩提於意云何阿

那含能作是念我得阿那含果不須菩提言不

也世尊何以故實無有法名阿那含是名阿那

含  就初文中. 須陀洹等四位. 卽爲四段. 前

三果各分有五可知

須菩提於意云何阿羅漢能作是念我得阿羅

漢果不須菩提言不也世尊何以故實無有法

名阿羅漢世尊若阿羅漢作是念我得阿羅漢

卽爲著我人衆生壽者世尊佛說我得無諍三

昧最爲第一世尊說我是離欲阿羅漢世尊我

不作是念我是離欲阿羅漢世尊我若作是念

我得阿羅漢世尊則不記我無諍行第一  就

阿羅漢文中. 大分有七. 初審定其法. 二答. 三

何以故責. 四顯其實法. 五反以顯過. 六順成

其德. 此文有三可知. 七有一句. 反述已結成

所以. 此位皆得從實. 由佛所說皆以無爲法

爲名故. 由聖人無爲故. 不取六塵境界以爲

我所. 故文言不入色聲香味觸法也. 入之言

得耳. 言須陀洹者. 此云逆流. 逆分段生死流

故. 斯陀含者. 此云住薄. 住薄煩惱故. 阿那含

者. 此云不還. 不還欲界故. 阿羅漢者. 此云不

受. 不受三界故. 文言作是念我得阿羅漢卽

爲著我人衆生壽者. 此有二種義. 一者正使.

二者習氣. 若在觀中. 習氣亦不生. 若在觀外.

正使心必不起. 故言實無有法名須陀洹等.

尋此文相. 正意少隱. 欲覆法我名. 引聲聞人

以我人從其一實大乘. 攝彼法執分別入習

氣我人. 是文中意. 若攝人習屬法執一觀俗

經數: 一七○四

經名: 金剛般若波羅蜜經略疏卷上

頁數: 二四四

上              欄

引得聲聞同一乘也. 少得相應. 所以知者. 於

彼證離取我等煩惱. 是故無如是心我能得

果. 若是正使. 觀外亦不起. 何須說觀中. 以此

故知無諍行. 亦準正習二門取之. 又四果人

等. 各皆自分離[&FFFF]#煩惱. 是自境界無有分別.

卽是實性三般若. 若餘分別. 卽非聖意. 名增

減執. 此可思準

以須菩提實無所行而名須菩提無諍無諍行

就第二會大乘行位中. 大分有二. 初會大

乘得法之始位. 二佛告須菩提若菩薩作是

言已下. 會其行法

佛告須菩提於意云何如來昔在然燈佛所得

阿□多羅三□三菩提法不須菩提言不也世

尊如來在然燈佛所於法實無所得阿□多羅

三□三菩提  初文有三可知. 所以須會者.

爲於然燈佛所言語所說不取證法. 今以證

知不可說不可取. 眞實之義成無取說故也.

就第二會行文中. 大分有二. 初會依執土因

行. 二須菩提譬如有人已下. 會正報行

佛告須菩提若菩薩作是言我莊嚴佛國土彼

菩薩不實語何以故須菩提如來所說莊嚴佛

土者則非莊嚴是名莊嚴佛土是故須菩提諸

菩薩摩訶薩應如是生淸淨心而無所住不

住色生心不住聲香味觸法生心應無所住而生

其心  就依報中. 大分有四. 初總擧顯過. 二

何以故已下. 責成過所以. 三須菩提如來所

說莊嚴佛土者. 答卽對過顯眞. 四是故須菩

提諸菩薩已下. 觀成實相. 此文有四. 初第一

成實相心. 二而無所住者. 顯心相. 三不住色

中              欄

生心. 對過顯眞. 四應無所住. 述成正義. 此淨

土等. 眞實智成. 故不可取. 若言可取. 彼不實

說. 文言卽非莊嚴是名莊嚴佛土者. 第一義

相土非形相.  第一[&FFFF]#是莊嚴成. 非有爲形

相也

須菩提譬如有人身如須彌山王須菩提於意

云何是身爲大不須菩提言甚大世尊何以故

佛說非身是名大身彼身非身是名大身  就

第二會正報行中. 有五段經. 初擧事以肉. 第

二審定可不. 三須菩提答. 四問答顯正義. 第

五述結. 文言須彌山王大者. 勢高遠故名爲

大. 而無所取我是山王. 以無分別. 佛亦如是.

無上法王無分別故. 佛說非身是名大身. 以

無分別相故. 彼身非身. 非諸漏身. 是名大身

者. 以有淸淨身故. 就第三校量顯德中. 大

分有二. 初擧多功德爲能校量. 二佛告須菩

提已下. 正校量顯德. 就初文中有二. 初成多

功德因緣. 二佛言須菩提我今實言告汝已

下. 顯多功德

佛言須菩提如□河中所有沙數如是沙等□

河於意云何是諸□河沙寧爲多不須菩提言

甚多世尊但諸□河尙多無數何肉其沙佛言

須菩提我今實言告汝若有善男子善女人以

七寶滿爾所□河沙數世界以施諸佛如來須

菩提於意云何彼善男子善女人得福多不須

菩提言甚多世尊彼善男子善女人得福甚多

佛告須菩提以七寶滿爾所□河沙世界持用

布施若善男子善女人於此法門乃至受持四

句偈等爲他人說而此福德勝前福德無量阿

下              欄

僧祇  前文有四句. 後文有五句. 可知. 問此

門校量. 與前除疑後校量何別. 論自分云. 前

說三千大千譬喩. 明福德多. 今重說無量三

千世界. 倍多前故. 所以倍前者. 爲漸化衆生.

令生深信故. 又前釋疑. 未泯諸相. 故少校量.

今此泯相. 得大菩提. 功德勝故. 大校量也

復次須菩提隨所有處說是法門乃至四句偈

等當知此處一切世間天人阿脩羅皆應供養

如佛塔廟何肉有人盡能受持讀誦此經須菩

提當知是人成就最上第一希有之法若是經

典所在之處則爲有佛若尊重似佛  就第四

顯德殊勝文中. 大分有二. 初有三句. 以少影

多. 顯德殊勝. 二須菩提當知已下. 就多功德.

以明殊勝. 此中勝有二種勝. 一所說處勝. 隨

何等處說此經. 令生奇特尊重想故. 二能說

人能. 能受持及說故人勝. 又所以二俱勝者.

彼珍寶施. 是染煩惱因. 能生煩惱事. 今此二

勝. 離煩惱因. 故說勝也. 就大段第二約其行

事顯三般若證前解實文. 大分有二. 初廣顯

行. 二須菩提以要言之已下. 以略顯廣. 就初

文大分有二. 初第一總擧行體. 顯解是實. 以

發信心. 二爾時須菩提聞說是經肉淚悲泣

已下. 明信行相. 初文有二. 初陳問. 二疑二相.

佛告須菩提已下. 答其二相. 答文有二. 初擧

法門名. 以□第一問. 二以是名字下. □上第

二問. 就此文中. 大分有四. 初有三句. 總擧行

體. 二須菩提於意云何三千大千已下. 顯德

分量. 三佛告須菩提於意云何已下. 顯行德

離相. 四佛言須菩提若有善男子已下. 校量

經數: 一七○四

經名: 金剛般若波羅蜜經略疏卷上

頁數: 二四五

上              欄

顯德

爾時須菩提白佛言世尊當何名此法門我等

云何奉持佛告須菩提是法門名爲金剛般若

波羅蜜以是名字汝當奉持何以故須菩提佛

說般若波羅蜜則非般若波羅蜜  初三句者.

初總擧法門名以勸持. 二何以故. 責. 三佛說

般若波羅蜜已下. 答成行相. 此文有三可知.

於中卽非般若波羅蜜者. 非有爲檀等故. 此

無爲波羅蜜. 能成大菩提故

須菩提於意云何如來有所說法不須菩提言

世尊如來無所說法須菩提於意云何三千大

千世界所有微塵是爲多不須菩提言彼微塵

甚多世尊須菩提是諸微塵如來說非微塵是

名微塵如來說世界非世界是名世界  就第

二顯德分量. 有四句可知. 所以言微塵復非

微塵. 說世界非世界者. 非煩惱等分別微

塵故. 故云非微塵等也. 是名微塵等者. 是地

等無分別微塵也. 地等無分別. 旣無分量心.

無分別分量亦如是

佛言須菩提於意云何可以三十二大人相見

如來不須菩提言不也世尊何以故如來說三

十二大人相卽是非相是名三十二大人相佛

言須菩提若有善男子善女人以□河沙等身

命布施若復有人於此法門中乃至受持四句

偈等爲他人說其福甚多無量阿僧祇  就第

三離相文有四可知. 文云三十二相卽是非

相者. 於大菩提非法身故. 諸法因果非勝故.

餘義可知. 第四校量顯德文有二可知. 就

第二段信相文中. 大分有三. 初辨信相體. 二

中              欄

須菩提如來說忍辱波羅蜜已下. 引事證成.

三復次須菩提若善男子善女人能於此法門

已下. 校量信德

爾時須菩提聞說是經深解義趣肉淚悲泣□

淚而白佛言希有婆伽婆希有修伽陀佛說如

是甚深法門我從昔來所得慧眼未曾得聞如

是法門何以故須菩提佛說般若波羅蜜卽非

般若波羅蜜世尊若復有人得聞是經信心淸

淨則生實相當知是人成就第一希有功德世

尊是實相者則是非相是故如來說名實相實

相世尊我今得聞如是法門信解受持不足爲

難若當來世其有衆生得聞是法門信解受持

是人則爲第一希有何以故此人無我相人相

衆生相壽者相何以故我相卽是非相人相衆

生相壽者相卽是非相何以故離一切諸相則

名諸佛佛告須菩提如是如是若復有人得聞

是經不驚不怖不畏當知是人甚爲希有何以

故須菩提如來說第一波羅蜜非第一波羅蜜

如來說第一波羅蜜者彼無量諸佛亦說波羅

蜜是名第一波羅蜜  就初文中. 大分有四.

初有三句. 總顯信相. 二何以故須菩提已下

兩句. 出其信體. 第三世尊若復有人已下有

四句. 顯其信德. 四世尊我今得聞如是已下.

顯信德殊勝. 此文有四. 初擧易顯難以立宗.

二若當來世已下. 正顯信之殊勝. 三何以故

已下. 有三句問答. 顯信離相. 四佛告須菩提

如是如是已下. 結成希有. 述其信義. 於中有

五句可知. 問因何須菩提得智眼已來不聞

此經. 答以須菩提義當受法之機. 雖得小乘

下              欄

智眼. 未聞大法. □心得大. 故言希有. 般若波

羅蜜卽非般若波羅蜜者. 此智法門. 堅實深

妙. 非餘人分別波羅蜜也. 文云實相卽是非

相者. 卽是信心淸淨無相也. 又實相實相者.

是無相之實也. 文云此人無我相等者. 示所

取境不倒相故. 又云我相卽是非相者. 示能

取境界不倒相故. 此二相我空法空無我智

故. 文云不驚者. 謂不於非處生懼也. 不怖者.

以不起不能斷疑心故. 不畏者. 不一向怖故.

文云如來說第一波羅蜜卽非第一者. 此經

法門勝餘修多羅故. 此法門名爲大因. 故如

來說第一波羅蜜. 又此法門名爲淸淨. 諸佛

共說也. 就第二引事證成中. 大分有四. 初

有四句. 正引住事. 證成信相. 二是故須菩提

已下. 勸成信體. 於中有四句. 初總勸. 二責.

三答. 四離非顯是也. 三是故佛說菩薩已下.

引聖敎證成信實. 此文有二. 初總引聖敎. 二

須菩提菩薩爲利益一切衆生已下. 擧法述

成. 就此述文. 大分有二. 初法說以顯信實.

二須菩提譬如有人已下. 喩合雙成. 顯其信

義. 四復次須菩提已下. 顯其信實. 諸佛證

成

須菩提如來說忍辱波羅蜜卽非忍辱波羅蜜

何以故須菩提如我昔爲歌利王割截身體身

於爾時無我相無衆生相無人相無壽者相無

相亦非無相何以故須菩提我於往昔節節支

解時若有我相衆生相人相壽者相應生瞋恨

須菩提又念過去於五百世作忍辱仙人於爾

所世無我相無衆生相無人相無壽者相是故

經數: 一七○四

經名: 金剛般若波羅蜜經略疏卷下

頁數: 二四六

上              欄

須菩提菩薩應離一切相發阿□多羅三□三

菩提心何以故若心有住則爲非住不應住色

生心不應住聲香味觸法生心應生無所住心

是故佛說菩薩心不住色布施須菩提菩薩爲

利益一切衆生應如是布施須菩提言世尊一

切衆生相卽是非相何以故如來說一切衆生

卽非衆生須菩提如來是眞語者實語者如語

者不異語者須菩提如來所得法所說法無實

無妄語須菩提譬如有人入闇則無所見若菩

薩心住於事而行布施亦復如是須菩提譬如

人有目夜分已盡日光明照見種種色若菩薩

不住於事行於布施亦復如是  問何故引往

忍辱波羅蜜爲證者. 答忍順實相理故. 又

問. 次復第二義相中. 何故引檀度爲證者. 以

檀行在初故. 餘準可知. 又初地得忍波羅蜜.

順理法故. 又檀波羅蜜攝五波羅蜜. 故偏約

之也. 文云如來是眞語者. 不妄說佛菩提故.

實語者. 不妄說小乘苦諦等故. 如語者. 不妄

說大乘法無我眞如故. 不異語者. 不妄說三

世受記故. 文云無實者. 諸佛所說法. 此法不

能得彼證法故. 以如所聞無如是義故. 是故

無實. 文云妄說語者. 隨順義故. 以此所說法.

隨順證法故. 文言如人入闇等者. 有人疑云.

若眞如普遍. 何故不見. 如入闇中. 無明智故

不見. 非無實法. 文云夜分旣盡等者. 喩有明

智. 卽無遮障也

復次須菩提若有善男子善女人能於此法門

受持讀誦修行則爲如來以佛智慧悉知是人

悉見是人悉覺是人皆得成就無量無邊功德

中              欄

聚須菩提若有善男子善女人初日分以□河

沙等身布施中日分復以□河沙等身布施後

日分復以□河沙等身布施如是捨□河沙等

無量身如是百千萬億那由他劫以身布施若

復有人聞此法門信心不謗其福勝彼無量阿

僧祇何肉書寫受持讀誦修行爲人廣說  就

第三校量信門行德中. 文言受持讀誦者. 聞

慧之中有三法. 一受. 二持. 三讀誦. 修行者.

內思. 及爲他說等. 福中之勝也. 問何故此中

廣校量者. 引證之中. 決疑勝故. 就第二以

略顯廣成信門中. 大分有四. 初擧總信相. 二

須菩提我念過去已下. 引往事證成. 三菩復

有人於後末世已下. 擧勝校量以勸學. 四須

菩提若有善男子善女人已下. 擧廣結略

須菩提以要言之是經有不可思議不可稱量

無邊功德此法門如來爲發大乘者說爲發最

上乘者說若有人能受持讀誦修行此經廣爲

人說如來悉知是人悉見是人皆成就不可思

議不可稱無有邊無量功德聚如是人等則爲

荷擔如來阿□多羅三□三菩提何以故須菩

提若樂小法者則於此經不能受持讀誦修行

爲人解說若有我見衆生見人見壽者見於此

法門能受持讀誦修行爲人解說者無有是處

須菩提在在處處若有此經一切世間天人阿

脩羅所應供養當知此處則爲是塔皆應恭敬

作禮圍繞以諸華香而散其處復次須菩提若

善男子善女人受持讀誦此經爲人輕賤何以

故是人先世罪業應墮惡道以今世人輕賤故

先世罪業則爲消滅當得阿□多羅三□三菩

下              欄

提  就初總中. 略有十二事. 一擧德無邊. 二

擧所以非小. 三上聖智見加持. 四成無邊功

德. 五成大果因. 六非小境界. 七非凡能知. 八

感衆供養. 九成處是勝. 十恭敬供養有福. 十

一滅三世罪. 十二當得菩提

須菩提我念過去無量阿僧祇阿僧祇劫於然

燈佛前得値八十四億那由他百千萬諸佛我

皆親承供養無空過者須菩提如是無量諸佛

我皆親承供養無空過者   就第二段引事證

成有二可知

若復有人於後世末世能受持讀誦修行此經

所得功德我所供養諸佛功德於彼百分不及

一千萬億分乃至算數譬喩所不能及  第三

擧勝校量

須菩提若有善男子善女人於後世末世有受

持讀誦修行此經所得功德若我具說者或有

人聞心則狂亂疑惑不信須菩提當知是法門

不可思議果報亦不可思議  就第四擧廣結

略門中有三可知. 文云心則狂亂者. 不得靜

住. 離淨法故. 疑者. 猶豫不得定心故. 惑者不

成明智故. 不信者. 不見勝德故也

佛說金剛般若波羅蜜經略疏卷上

佛說金剛般若波羅蜜經略疏

卷下

唐至相寺沙門智儼述

就大段第二約彼行相顯三種般若. 問此下

經數: 一七○四

經名: 金剛般若波羅蜜經略疏卷下

頁數: 二四七

上              欄

明行敎. 與前行敎何別. 答. 前文約見聞已去

說. 此心成觀已去說也. 文中大分有三. 初陳

四疑. 問三種般若體相. 二佛告須菩提菩薩

發下. 廣答顯相. 三須菩提發阿□已下. 結成

前義

爾時須菩提白佛言世尊云何菩薩發阿□多

羅三□三菩提心云何住云何修行云何降伏

其心  問. 何故須約行說. 答. 學者於聞思雖

復明了. 於修不進不發有迷. 故須重明也. 就

第二段廣答顯相文中. 大分有二. 初約行釋

三種般若體相. 二佛言須菩提如來得阿□

菩提已下. 約行釋其餘疑. 就初文中. 大分有

五. 初約衆生界釋三種般若. 二須菩提於意

云何如來於然燈佛所已下. 引彼往昔行事

證成. 第三須菩提若有人言已下. 辨行眞僞.

四須菩提譬如有人已下. 顯行分量. 五須菩

提若菩薩作是言我莊嚴佛土下. 會相入實.

今此所以對行廣明三種修行者. 爲前起解

我能如是修三種行. 不[&FFFF]#喧雜分別. 爲除此

惑. 故須約行辨三種也

佛告須菩提菩薩發阿□多羅三□三菩提心

者當生如是心我應滅度一切衆生令入無餘

涅槃界如是滅度一切衆生已而無一衆生實

滅度者何以故須菩提若菩薩有衆生相人相

壽者相則非菩薩何以故須菩提實無有法名

爲菩薩發阿□多羅三□三菩提心者  就初

行體相門中有五. 初總辨生起菩提心. 二我

應滅度下. 明心所趣. 三如是滅度下. 顯其實

相. 四何以故下. 問答顯過. 五何以故下. 擧實

中              欄

結成. 問. 此文內辨三修行及以發心. 何故一

處通釋而不別明者. 答. 前是解法. 須約別論

之. 今就行門. 不得分別. 由衆生卽無. 與佛不

異. 解此法故. 卽名菩提心. 由知衆生卽無我

空故. 卽名如是住. 成無分別智證. 卽名如實

修行. 本來無煩惱. 卽名降伏其心也

須菩提於意云何如來於然燈佛所有法得阿

□多羅三□三菩提不須菩提白佛言不也世

尊如我解佛所說義佛於然燈佛所無有法得

阿□多羅三□三菩提佛言如是如是須菩提

實無有法如來於然燈佛所得阿□多羅三□

三菩提須菩提若有法如來得阿□多羅三□

三菩提者然燈佛則不與我受記汝於來世常

得作佛號釋迦牟尼以實無有法得阿□多羅

三□三菩提是故然燈佛與我受記作如是言

摩那婆汝於來世當得作佛號釋迦牟尼何以

故須菩提言如來者卽實眞如   就第二引往

事爲證內. 大分有六. 初審定可不. 二須菩提

白佛言下. 有二句. 答顯實相. 三佛言如是下.

述成正義. 四須菩提若有法已下. 反成其失.

五以實無有法已下. 以理成事有二句. 六何

以故已下. 問答約佛顯成行相. 亦卽兼釋伏

疑云若無菩提卽無諸佛如來. 爲決此疑. 故

文云卽實眞如也

須菩提若有人言如來得阿□多羅三□三菩

提者是人不實語須菩提實無有法佛得阿□

多羅三□三菩提須菩提如來所得阿□多羅

三□三菩提於是中不實不妄語是故如來說

一切法皆是佛法須菩提所言一切法一切法

下              欄

者卽非一切法是故名一切法  就第三段辨

行眞僞中有五句. 初明言不稱實. 二擧義證

言. 三須菩提如來所得下. 顯法同異. 不同有

爲五陰相故. 文言不實. 無色等相卽菩提相

故. 文言不妄語. 四是故如來說一切法. 類成

正義. 五須菩提所言一切法. 結成正義. 五言

一切法. 卽眞如體故. 復一切法. 卽如來證故.

卽非一切法. 色等相不住故. 故名一切法者.

卽諸法非法. 是諸法法. 就第四顯行分量中.

大分有二. 初擧事顯成分量. 二佛言須菩提

菩薩亦如是下. 結成分量廣大

須菩提譬如有人其身妙大須菩提言世尊如

來說人身妙大卽非大身是故如來說名大身

佛言須菩提菩薩亦如是若作是言我當滅度

無量衆生則非菩薩佛言須菩提於意云何頗

有實法名爲菩薩不須菩提言不也世尊實無

有法名爲菩薩是故佛說一切法無衆生無人

無壽者  前文有三句可知. 所以成法分量

者. 爲其行體離煩惱障及智障. 畢竟具足法

身故. 此中妙大有二種. 一者遍一切處. 二者

功德大. 是故名大身. 遍一切大者. 眞如一切

法不差別故. 文言卽非大身者. 離諸相身. 名

大身者. 是眞如體. 就第二結成大身內有四.

初結成大義. 二佛言下. 審定可不. 三世尊已

下. 顯成正義. 四是故佛說下. 擧聖敎結成正

義也. 就第五會相入實中. 大分有四. 初正

明會依正二相. 二佛言須菩提於意云何如□

河中下. 明行德分量. 三須菩提於意云何佛

可以具足相下. 辨行離相. 四爾時慧命須菩

經數: 一七○四

經名: 金剛般若波羅蜜經略疏卷下

頁數: 二四八

上              欄

提白佛言已下. 顯行殊勝. 就初文中. 大分有

二. 初會依報相以從實行. 二須菩提於意云

何如來有肉眼已下. 會其正報以從行實

須菩提若菩薩作是言我莊嚴佛國土是不名

菩薩何以故如來說莊嚴佛土莊嚴佛土者卽

非莊嚴是名莊嚴佛國土須菩提若菩薩通達

無我無我法者如來說名眞實菩薩菩薩  就

初文中. 大分有四. 初總顯過. 二責所以. 三

答以顯是. 四擧觀通達. 以結成行相. 文云莊

嚴佛國土是不名菩薩者. 論偈云. 不達眞法

界. 起度衆生意. 及淸淨國土. 生心卽是倒. 故

不名菩薩也. 又文云莊嚴佛國土卽非莊嚴

者. 若菩薩通達無我法. 起自智信心. 故此信

智. 通攝世諦菩薩起. 及出世菩薩起. 是故經

文重說菩薩菩薩

須菩提於意云何如來有肉眼不須菩提言如

是世尊如來有肉眼佛言須菩提於意云何如

來有天眼不須菩提言如是世尊如來有天眼

佛言須菩提於意云何如來有慧眼不須菩提

言如是世尊如來有慧眼佛言須菩提於意云

何如來有法眼不須菩提言如是世尊如來有

法眼佛言須菩提於意云何如來有佛眼不須

菩提言如是世尊如來有佛眼  就會正報文

中. 五眼卽爲五段. 一一段中. 各有二句可知.

所以有此敎興. 若菩薩不見. 卽無勝能. 爲答

此疑. 故文云. 如來有五眼. 能了別諸法. 見彼

[&FFFF]#倒相. 畢竟無爲. 故名五眼

佛言須菩提於意云何如□河中所有沙佛說

是沙不須菩提言如是世尊如來說是沙佛言

中            欄

須菩提於意云何如一□河中所有沙有如是

等□河是諸□河所有沙數佛世界如是世界

寧爲多不須菩提言彼世界甚多世尊佛言須

菩提爾所世界中所有衆生若干種心住如來

悉知何以故如來說諸心住皆爲非心住是名

爲心住何以故須菩提過去心不可得現在心

不可得未來心不可得須菩提於意云何若有

人以滿三千大千世界七寶持用布施是善男

子善女人以是因緣得福多不須菩提言如是

世尊此人以是因緣得福甚多佛言如是如是

須菩提彼善男子善女人以是因緣得福德聚

多須菩提若福德聚有實如來則不說福德聚

福德聚  就第二行德分量文中有五初問答

定其法數. 二佛言須菩提下. 問答現世多少.

三佛告須菩提下. 類成心數分齊. 有三句可

知. 四須菩提於意云何下對境成行. 有四句

可知. 五須菩薩若福聚有實下. 成行分量. 文

言如來說諸心住皆爲非心住者. 此句示現

遠離四念處故. 此以何義. 心住者住彼念處

故. 又文言若福德聚有實如來卽不說者. 有

實福德聚. 是有漏故. 是其[&FFFF]#倒. 故不說也. 福

德聚福德聚者. 無漏福德聚. 爲智慧根本故.

卽爲福德聚

須菩提於意云何佛可以具足色有見不須菩

提言不也世尊如來不應以色身見何以故如

來說具足色身卽非具足色身是故如來說名

具足色身佛言須菩提於意云何如來可以具

足諸相見不須菩提言不也世尊如來不應以

具足諸相見何以故如來說諸相具足卽非眞

下              欄

足是故如來說名諸相具足佛言須菩提於意

云何汝謂如來作是念我當有所說法耶須菩

提[&FFFF]#作是念何以故若人言如來有所說法卽

爲謗佛不能解我所說故何以故須菩提如來

說法說法者無法可說是名說法  就第三行

德離相文中. 大分有三. 初有四句. 約色身辨

離相. 有六句可知. 二佛告須菩提下有四句.

約意業功德辨離相. 三佛言須菩提於意云

何下. 約口業說法辨離相. 於中有七句. 文言

說諸相具足卽非具足者. 色身具足. 非法身

具足. 色身及相身. 不離於法身. 故文言說名

諸相具足. 又文言說法說法有二種. 一者所

說法. 二者所有義. 故言說法說法. 又文言

無法可說是名說法者. 說法不離於法界. 說

法無自相. 故言無說爲說法也

爾時慧命須菩提白佛言世尊頗有衆生於未

來世聞說是法生信心不佛言須菩提彼非衆

生非不衆生何以故須菩提衆生衆生者如來

說非衆生是名衆生  就第四顯法殊勝文中.

大分有四可知. 又言非衆生非不衆生者. 若

有信此經. 彼人卽非衆生. 非不聖體故也. 非

不衆生者. 以有聖體故. 彼人非凡夫衆生. 非

不是聖體衆生. 又言衆生衆生者. 如來說非

衆生. 是名衆生故. 如來說非衆生者. 非凡夫

衆生也  就大段第二釋餘行疑中有二. 初

釋餘疑. 二須菩提於意云何汝謂如來下. 會

相入實. 就初文中. 大分有二. 初正釋餘疑. 二

三千大千世界下. 校量顯勝

佛言須菩提於意云何如來得阿□多羅三□

經數: 一七○四

經名: 金剛般若波羅蜜經略疏卷下

頁數: 二四九

上              欄

三菩提耶須菩提言不也世尊世尊無有少法

如來得阿□多羅三□三菩提佛言如是如是

須菩提我於阿□多羅三□三菩提乃至無有

少法可得是名阿□多羅三□三菩提復次須

菩提是法平等無有高下是名阿□多羅三□

三菩提以無衆生無人無壽者得平等阿□多

羅三□三菩提一切善法得阿□多羅三□三

菩提須菩提所言善法善法者如來說非善法

是名善法  初文有五. 初審定可不. 二須菩

提下. 答顯成正義. 有二句. 三佛言下. 如來述

成正義. 四復次須菩提下. 顯正義相. 有三文.

卽爲三義也. 五須菩提所言善法者下. 揀非

顯是. 此義云何. 以法界不增減. 是法平等. 故

無證得菩提者. 文言善法善法者. 初善法者.

是有漏善法. 非無漏淨善法. 後善法者是無

漏善法. 非有漏善法. 故名善法也

須菩提三千大千世界中所有諸須彌山王如

是等七寶聚有人持用布施若人以此般若波

羅蜜經乃至四句偈等受持讀誦爲他人說於

前福德百分不及一千分不及一百千萬分不

及一歌羅分不及一數分不及一優波尼沙陀

分不及一乃至算數譬喩所不能及  就第二

校量文中. 大分有三. 所以敎興者. 疑者云. 若

一切善法得菩提. 卽所說法不能得成佛. 以無

記法故. 爲斷此疑. 故今敎興. 雖所說法是無

記而能成佛. 以遠離所說法. 不能得佛故. 又

此無記語. 同小乘說. 今此大乘. 是善非無記.

汎言校量勝者有四種. 一數勝. 二力勝. 三不

相似勝. 四因勝也. 數勝者. 如文百千分不及

中              欄

一等也. 力勝者. 如經歌羅分不及也. 不相似

勝者. 此福德中數不似也. 因勝者. 因果不相

似. 如經乃至優波尼沙陀分不及一也   就

大段第二會相入實門中. 大分有四. 初會三

相以從實. 二須菩提若善男子善女人下. 校

量其德. 三須菩提若有人下. 顯行體深. 四須

菩提若善男子善女人下. 顯行德分量. 所以

有此敎興者. 疑者云謂行觀外解相不入行

理故也. 就初會三相中. 大分有三. 一約度衆

生相會從行理. 二須菩提於意云何可以相

成就下. 約其身相會從行體. 三須菩提於意

云何如來下. 約因成果相會從行理

須菩提於意云何汝謂如來作是念我度衆生

耶須菩提[&FFFF]#作是念何以故實無有衆生如來

度者佛言須菩提若有實衆生如來度者如來

則有我人衆生壽者相須菩提如來說有我者

則非有我而毛道凡夫生者以爲有我須菩提

毛道凡夫生者如來說名非生是故言毛道凡

夫生  就初文中大分有五. 初有四句. 顯成

實義. 二佛言須菩提下. 反以顯過. 三須菩提

如來說下. 會其聖意. 四而毛道下. 明妄不識

眞. 五須菩提毛道下. 明會述從正. 故論偈云.

平等眞法界. 佛不度衆生. 以名共彼陰. 不離

於法界. 假名與法界無差別故. 如來不度一

衆生. 若度衆生者. 卽是五陰中取相故. 文言

說非生者. 不生聖法. 故言非生也. 就大段

第二會身相文中. 大分有二. 初長行總顯. 第

二爾時世尊下. 說偈別明

須菩提於意云何可以相成就得見如來不須

下              欄

菩提言如我解如來所說義不以相成就得見

如來佛言如是如是須菩提不以相成就得見

如來佛言須菩提若以相成就觀如來者轉輪

聖王應是如來是故非以相成就得見如來

初文有五. 初審定可不. 二須菩提下. 答顯實

義. 三佛言如是下. 述成正義. 四佛言須菩提

下. 反成顯過. 五是故非以相下. 順結也

爾時世尊而說偈言  若以色見我以音聲心

我是人行邪道不能見如來彼如來妙體卽法

身諸佛法體不可見彼識不能知偈文有

四. 初半行. 擧過體. 次半行. 顯過義. 次半行.

擧法體. 次半行. 顯法德義. 言彼識不能知者.

彼凡夫識也

須菩提於意云何如來可以相成就得阿□多

羅三□三菩提耶須菩提[&FFFF]#作是念如來以相

成就得阿□多羅三□三菩提須菩提汝若作

是念菩薩發阿□多羅三□三菩提心者說諸

法斷滅相須菩提[&FFFF]#作是念菩薩發阿□多羅

三□三菩提心說諸法斷滅相何以故菩薩摩

訶薩發阿□多羅三□三菩提心者於法不說

斷滅相故  就第三會因成果相文中有五.

初審定可不. 二須菩提[&FFFF]#作是念下. 抑見菩

提成熟之相. 三須菩提汝若作是念已下. 成

其能感發心過相. 四須菩提[&FFFF]#作是念下. 呵

其謂情. 五何以故已下. 問答顯德. 外人疑云.

若菩提心不感於果. 卽謂不依福德得眞菩

提. 爲去此疑. 故經云. 菩薩發菩提心者. 於法

不說斷滅相. 以能成就智慧莊嚴功德莊嚴

故

經數: 一七○四

經名: 金剛般若波羅蜜經略疏卷下

頁數: 二五○

上              欄

須菩提若善男子善女人以滿□河沙等世界

七寶持用布施若有菩薩知一切法無我得無

生法忍此功德勝前所得福德須菩提以諸菩

薩不取福德故須菩提白佛言世尊菩薩不取

福德佛言須菩提菩薩受福德不取福德是故

菩薩取福德  就第二校量其德內. 大分有

五. 初擧能校量法. 二若有菩薩已下. 對校量

顯勝. 三須菩提下. 顯離取德. 四須菩提白佛

言下. 述成前義. 五佛言須菩提下. 顯法同異.

結成正義. 文言得無生法忍者. 有二種無我.

不生二種無我相. 是故文云受而不取者. 彼

福德得有漏果報故. 彼福德可呵. 此福德無

有漏報. 是故此福德受而不取

須菩提若有人言如來若去若來若住若坐若

臥是人不解我所說義何以故如來者無所至

去無所從來故名如來  就第三顯行體深文

有三可知. 初應報化身有用. 彼法身諸佛不

來不去. 故凡夫不解. 二何以故. 責. 第三顯法

身相常如是住. 不變不異. 故是深也. 故論偈

云. 去來化身佛. 如來常不動. 於是法界處. 非

一亦不異

須菩提若善男子善女人以三千大千世界微

塵復以爾許微塵世界碎爲微塵阿僧祇須菩

提於意云何是微塵衆寧爲多不須菩提言彼

微塵衆甚多世尊何以故若是微塵衆實有者

佛則不說是微塵衆何以故佛說微塵衆則非

微塵衆是故佛說微塵衆世尊如來所說三千

大千世界則非世界是故佛說三千大千世界

何以故若世界實有者則是一合相如來說一

中              欄

合相則非一合相是故佛說一合相佛言須菩

提一合相者則是不可說但凡夫之人貪著其

事何以故須菩提若人如是言佛說我見人見

衆生見壽者見須菩提於意云何是人所說爲

正語不須菩提言不也世尊何以故世尊如來

說我見人見衆生見壽者見卽非我見人見衆

生見壽者見是名我見人見衆生見壽者見

就第四顯行德分量文中有五. 初有四句. 擧

碎微塵末之數. 顯染盡淨. 於法界中無一住

相故. 微塵衆者. 示現非一喩故. 二何以故. 問

答釋敎興意. 三復何以已下. 明聖敎所趣. 於

中展轉有五句可知. 四佛言須菩提下. 顯其

正義. 五但凡夫之人下. 會其聖意. 於中有八

句相生可知. 文言若世界及一合相實有者.

如來卽不說. 何以故. 凡夫應是. 聖人應非故.

餘者準之. 文言一合相者. 如分別見一實相也.

若欲識其文意. 先對文言. 約凡聖二位. 開其

二相. 一約衆生. 見一合相. 卽是一合相. 卽非

一合相. 二約聖者. 說一合相. 卽非一合相. 是

名一合相. 依此二門. 取解卽易. 其義云何. 衆

生見一合相者. 由依似作實塵解. 卽不見似

塵[&FFFF]#於衆緣. 及作時不住故. 不成合相. 迷見

實塵唯見一有故. 是一合相者. 由見實塵定

有情. 故是合也. 卽非一合相者. 由見塵實卽

無實理. 與無不異故. 卽非合故. 佛說一合相

者. 佛知似塵假合而成. 非有似有. 故說合相.

卽非一合相者. 此有二義非一合相. 第一非

彼凡夫所謂實塵一合相. 第二由彼諸緣作

時不住不作故故非似合也. 是名一合相者.

下              欄

由彼諸緣似合成塵. 故非是無. 名一合相也.

今聖意說一合相. 顯凡分別是其失明. 聖人

所見一合相者. 是離分別順其正理. 故有此

二言. 趣入方便. 其義云何. 有二種方便. 一由

似作故. 離無分別. 以見似有. 不得是無. 若見

是無. 卽是分別. 由似不作故. 離有分別. 以見

似無. 不得是有. 若見是有. 卽是分別. 二由似

作故. 離無分別. 以見似有. 不得是無. 若見是

無. 卽是分別. 由似作故. 離有分別今見似有.

非是實有. 若見實有. 卽是分別由似不作故.

離有分別. 以見似無. 不是實有. 若見實有. 卽

是分別. 由似不作故. 離無分別. 以見似無不

是實無若見實無. 卽是分別. 此可思. 何以故.

由此中義. 與後八喩有不同故. 就大段. 第

三結文有五. 初正結前分. 二何以故. 責. 三答

顯正義. 四須菩提若有菩薩下. 校其德. 五云

何爲人演說下. 福德利他. 明行勝用

須菩提菩薩發阿□多羅三□三菩提心者於

一切法應如是知如是見如是信如是不住法

相何以故須菩提所言法相法相者如來說卽

非法相是名法相須菩提若有菩薩摩訶薩以

滿無量阿僧祇世界七寶持用布施若有善男

子善女人發菩薩心者於此般若波羅蜜經乃

至四句偈等受持讀誦爲他人說其福勝彼無

量阿僧祇  前文云如是知者. 如是知法不

生故. 卽結前行發心. 如是見者. 卽見實相卽

結前行中如是住. 如是信者. 信行可成. 卽結

前行中如是修行. 如是不住法相者. 卽離分

別故. 卽結前行中降伏其心也